ԱՄՓՈՓԱԹԵՐԹ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի N 1118-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |
| --- | --- |
| 1. ՀՀ ֆինանսների նախարարություն | 20-09-2022թ. |
| N 01/2-1/16336-2022 |
| 1. Հաշվի­ առնելով «Նորմատիվ իրավական ակտերի մասին» ՀՀ օրենքի 17-րդ հոդվա­ծի 8-րդ մասի պահանջները՝ անհրաժեշտ է Նախագծի 1-ին կետում լրացնել այն որոշման լրիվ­ անվանումը, որում նախատեսվում է կատարել համապատասխան փոփոխությունը: |  Ընդունվել է։  |
| 2. ՀՀ պետական եկամուտների կոմիտե |  16-09-2022թ.  |
|  N 01/3-2/67374-2022 |
| 2. Միևնույն ժամանակ, հայտնում ենք, որ Նախագծի 2-րդ կետով նախատեսվում է հետադարձ ուժ տալ (տարածելով 2021 թվականի ապրիլի 24-ից ծագած հարաբերությունների վրա) այն դրույթին, համաձայն որի ներդրումային ծրագրի շրջանակներում մաքսատուրքից ազատման արտոնությունը կիրառելի է նաև այն ապրանքների նկատմամբ (որոնք անհրաժեշտ են ներդրումային ծրագրի իրականացման համար), որոնք ՀՀ են ներմուծվել ավելի շուտ քան համապատասխան որոշման ընդունումը, բայց ոչ ավելի շուտ քան ընկերությունների կողմից հայտ ներկայացնելը։ Հաշվի առնելով վերոնշյալը՝ հայտնում ենք, որ անհասկանալի է գործող Որոշմամբ, արդեն իսկ նախատեսված համապատասխան արտոնության տրամադրման համար մաքսային մարմինները ինչ կարգով և ինչի հիման վրա պետք է տեղեկացված լինեն համապատասխան հայտի գրանցման օրվա վերաբերյալ, ինչպես նաև այն, որ Նախագծով ներկայացված կարգավորման դեպքում անհրաժեշտություն է առաջանալու համապատասխան արտոնության հետադարձ ուժ տալու նպատակով ճշգրտումներ իրականացնել ապրանքների մասին հայտարարագրերում, հետևաբար նպատակահարմար ենք համարում նշված արտոնության միանշանակ կիրառության նպատակով նախատեսել մաքսային մարմինների համապատասխան հայտի գրանցման օրվա առնչությամբ տեղեկատվության տրամադրմանն առնչվող կարգավորումներ։  |  Ընդունվել է։ Սույն Որոշման ընդունումից հետո այն ընկերությունները, որոնց արտոնություն է տրամադրվել 2021 թվականի ապրիլի 24-ից հետո ընկած ժամանակահատվածում և ունեն խնդիրներ այն մասով, որ ներդրումային ծրագրի համար նախատեսված ապրանքները ներմուծվել են ավելի շուտ, քան ՀՀ կառավարության կողմից համապատասխան որոշման ընդունումը, բայց ոչ շուտ, քան ՀՀ էկոնոմիկայի նախարարություն հայտ ներկայացնելը՝ վերջիններիս անհատական որոշումներում նախատեսվում է փոփոխություններ կատարել, սահմանելով ապրանքների ներմուծման նոր ժամանակահատված, համաձայն որի հնարավոր կլինի օգտվել տրամադրված արտոնությունից։Հաշվի առնելով, որ կազմակերպությունների մոտ ներմուծումների հետ կապված խնդիրները առաջացել են 2021 թվականի ապրիլի 24-ից հետո, հետևաբար հետադարձ ուժը սահմանվում է նշված ժամանակահատվածից հետո ծագած հարաբերությունների վրա։  |
| 3․ ՀՀ արդարադատության նախարարություն | 26-09-2022թ․ |
| N 01/27.1/42036-2022 |
| 1․ Որոշման, այնպես էլ Նախագծի նախաբանում բացակայում են Որոշման իրավական հիմքը սահմանող լիազորող նորմերը: Մասնավորապես՝ Որոշման նախաբանում կատարված է ընդհանրական հղում՝ «Եվրասիական տնտեսական միության մասին» պայմանագրի 6-րդ հավելվածի «Միասնական մաքսասակագնային կարգավորման մասին» արձանագրության 4-րդ կետին:Այս առումով, հարկ ենք համարում անդրադառնալ հետևյալ իրավական կարգավորումներին.«Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթների համաձայն՝ *ենթաօրենսդրական նորմատիվ իրավական ակտը ունենում է* ***նախաբան****, որում նշվում է* ***օրենսդրական իրավական ակտի*** *հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված* ***լիազորող նորմեր****:*Հայաստանի Հանրապետության Սահմանադրության 6-րդ հոդվածի 2-րդ մասի համաձայն՝ *Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են* ***օրենքով*** *լիազորվել ընդունելու ենթաօրենսդրական նորմատիվ իրավական ակտեր:*Հետևաբար, հիմք ընդունելով վերոգրյալը, Որոշման նախաբանն անհրաժեշտ է վերանայել՝ հղում կատարելով **օրենսդրական ակտի** այն հոդվածին կամ մասին, որով Հայաստանի Հանրապետության կառավարությունը լիազորվել է **հաստատելու** **գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնության կիրառման կարգը և ճանաչելու լիազոր մարմին:****2. Նախագծի 2-րդ կետով նախատեսվում է Որոշման 12-րդ կետից հետո լրացնել նոր 12.1-րդ կետ հետևյալ բովանդակությամբ.***«Որոշման հավելվածի 12-րդ կետով նախատեսված կարգավորումը, որի համաձայն ներմուծման ներմուծման սկզբնաժամկետը չի կարող լինել ավելի շուտ, քան սույն հավելվածի 13-րդ կետով նախատեսված հայտի` Հայաստանի Հանրապետության էկոնոմիկայի նախարարություն ներկայացման հաջորդ օրը, տարածվում է 2021 թվականի ապրիլի 24-ից հետո ծագած հարաբերությունների վրա»:*Նախագծին կից ներկայացված հիմնավորման համաձայն՝ *Համաձայն 2015 թվականի սեպտեմբերի 17-ի N 1118-Ն որոշման՝ տնտեսվարող սուբյեկտները հնարավորություն ունեին մաքսատուրքից ազատման արտոնության դիմել և արտոնություն ստանալ նաև այն ապրանքների համար, որոնք ներմուծվել են մինչւ մինչև կառավարության կողմից տրամադրման որոշման ընդունումը։ ՀՀ կառավարության 2021 թվականի ապրիլի 22-ի N 625-Ն որոշմամբ հաստատվել էր ներդրումային ծրագրի շրջանակներում մաքսատուրքից ազատման արտոնության տրամադրման նոր կարգը, որը բացառում էր և հնարավորություն չէր տալիս ապրանքների ներմուծման մաքսատուրքի արտոնությունից օգտվել մինչև կառավարության համապատասխան որոշման ընդունումը։ Հաշվի առնելով, որ նոր կարգով սահմանված դրույթները դժվարություններ էին առաջացնում ընկերությունների համար արտոնությունից օգտվելու, ինչպես նաև տնտեսվարող սուբյեկտների կողմից ներդրումային ծրագրով նախատեսված ապրանքները ՀՀ են ներմուծվում ավելի շուտ քան ընդունվում է կառավարության համապատասխան որոշումը, հետևաբար, փոփոխություններ են կատարվել ՀՀ կառավարության 2021 թվականի ապրիլի 22-ի N 625-Ն որոշման մեջ և նոր 2022 թվականի հուլիսի 28-ի N 1182-Ն որոշման փոփոխություններով և գործող կարգավորումով տնտեսվարող սուբյեկտները հնարավորություն ունեն ապրանքների ներմուծել և օգտվել արտոնությունից մինչև կառավարության համապատասխան որոշման ընդունումը։****Նախագծով առաջարկվող դրույթը հնարավորություն կտա ամբողջացնել ՀՀ կառավարության 2022 թվականի հուլիսի 28-ի N 1182-Ն որոշմամբ ընդունված հետադարձ ուժի դրույթը, կկանոնակարգի ներդրումային ծրագրերի ընթացքը և բարելավող նորմի կարգավորումները տարածել 2021 թվականի ապրիլի 24-ից ծագած հարաբերությունների վրա՝ այն է կիրառել արտոնությունը նաև այն ապրանքների վրա (որոնք անհրաժեշտ են ներդրումային ծրագրի իրականացման համար), որոնք ՀՀ են ներմուծվել ավելի շուտ քան համապատասխան որոշման ընդունումը, բայց ոչ ավելի շուտ քան ընկերությունների կողմից հայտ ներկայացնելը։***Այսպիսով, Նախագծի 2-րդ կետով նախատեսվում է հետադարձ ուժ տալ Որոշման 12-րդ կետին, մասնավորապես՝ նախատեսվում է «ներմուծման սկզբնաժամկետը չի կարող լինել ավելի շուտ, քան Որոշման հավելվածի 13-րդ կետով նախատեսված հայտի՝ Հայաստանի Հանրապետության էկոնոմիկայի նախարարություն ներկայացման հաջորդ օրը» կարգավորումը **տարածել 2021 թվականի ապրիլի 24-ից հետո ծագած հարաբերությունների վրա:**Այս առումով, անհրաժեշտ է պարզաբանել՝ առկա են արդյոք 2021 թվականի ապրիլի 24-ից հետո սկսված և մինչև 2022 թվականի հուլիսի 30-ը ավարտված ներդրումային ծրագրեր, որի ժամանակ ներմուծումը սկսվել է հայտ ներկայացնելուց հետո և նախքան Հայաստանի Հանրապետության կառավարության արտոնություն կիրառելու մասին համապատասխան որոշման ընդունումը և, եթե այո, ապա հստակեցնել՝ թե ինչ կարգով է կիրառվելու տվյալ ներդրումային ծրագրերն իրականացրած անձանց կողմից նախքան Հայաստանի Հանրապետության կառավարության արտոնություն կիրառելու մասին համապատասխան որոշման ընդունումը ներմուծված ապրանքների ներմուծման մաքսատուրքից ազատելու արտոնությունը:3. Նախագծի նախաբանում «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետի փոխարեն անհրաժեշտ է հղում կատարել նույն օրենքի 33-րդ հոդվածի 1-ին մասի **1-ին կետին**՝ նկատի ունենալով, որ Նախագծով նախատեսվում է բառերը համապատասխան բառերով փոխարինելու կարգավորում:4. Նախագծի 2-րդ կետում նշված «Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշման (այսուհետ՝ Որոշում)» բառերն անհրաժեշտ է նախատեսել Նախագծի 1-ին կետում՝ հաշվի առնելով «Նորմատիվ իրավական ակտերի մասին» օրենքի 21-րդ հոդվածի 4-րդ մասի պահանջը, համաձայն որի՝ *նորմատիվ իրավական ակտում հաճախակի կիրառվող երկար արտահայտությունները նույն  նորմատիվ  իրավական ակտում կարող են սահմանվել կրճատ տարբերակով`* ***իրավական ակտում առաջին իսկ կիրառումից հետո*** *նախատեսելով կամ տվյալ արտահայտության սահմանումը,* ***կամ******փակագծերում նշելով կրճատ տարբերակը:***5. Նախագծի 2-րդ կետով լրացվող նոր 12.1-րդ կետով սահմանվող կարգավորումն անհրաժեշտ է խմբագրել և հետադարձ ուժ տալու մասին կարգավորումը սահմանել սույն Նախագծի անցումային դրույթների տեսքով, բայց ոչ Որոշման հավելվածում՝ հաշվի առնելով «Նորմատիվ իրավական ակտերի մասին» օրենքի 13-րդ հոդվածի 6-րդ մասի պահանջը, այն է՝ ***նորմատիվ իրավական ակտը պարունակում է անցումային դրույթներ****, եթե անձի իրավական վիճակը բարելավող նորմատիվ իրավական ակտին նախատեսվում է տալ հետադարձ ուժ, կամ անձի իրավական վիճակը բարելավող իրավական ակտին հետադարձ ուժ տալու համար անհրաժեշտ է սահմանել համապատասխան նորմեր: Այս դեպքում նորմատիվ իրավական ակտի անցումային դրույթներով սահմանվում են`**1) նորմատիվ իրավական ակտը կամ դրա այն մասերը, որոնց տրվում է հետադարձ ուժ.**2) հետադարձ ուժ տալու իրավակարգավորումների (ժամկետների, պայմանների, անձանց շրջանակի) համար անհրաժեշտ համապատասխան նորմեր:*Ինչպես նաև, Նախագծի 2-րդ կետով լրացվող նոր 12.1-րդ կետից անհրաժեշտ է հանել կրկնվող «ներմուծման» բառը՝ հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 8-րդ մասի դրույթները, այն է՝ *նորմատիվ  իրավական ակտերում բացառվում են իրավական նորմերի անհիմն կրկնությունները և ներքին հակասությունները:*6. Հայաստանի Հանրապետության կառավարության 2021 թվականի փետրվարի 25-ի N 252-L որոշմամբ հաստատված հավելվածի 17-րդ կետի պահանջներին համապատասխան՝ Նախագծի վերջնական տարբերակն անհրաժեշտ է Հայաստանի Հանրապետության արդարադատության նախարարություն ներկայացնել այլ շահագրգիռ մարմինների կարծիքներն ամփոփելուց հետո միայն: | Ընդունվել է։Ընդունվել է։ Սույն Որոշման ընդունումից հետո այն ընկերությունները, որոնց արտոնություն է տրամադրվել 2021 թվականի ապրիլի 24-ից հետո ընկած ժամանակահատվածում՝ վերջիններիս անհատական որոշումներում նախատեսվում է փոփոխություններ կատարել, սահմանելով ապրանքների ներմուծման նոր ժամանակահատված, համաձայն որի հնարավոր կլինի օգտվել տրամադրված արտոնությունից։ Սույն որոշման ընդունումը կստեղծի հավասար մրցակցային պայմաններ այն բոլոր տնտեսվարող սուբյեկտների համար, որոնք ապրանքներ են ներմուծել 2021 թվականի ապրիլի 24-ից հետո ընկած ժամանակահատվածում։Ընդունվել է։Ընդունվել է։Ընդունվել է։Ընդունվել է։ |
| ՀՀ վարչապետի աշխատակազմի իրավաբանական վարչություն | 27-10-2022թ |
| 02/16.9/35452-2022 |
| 1․ Նախագծի 2-րդ կետով նախատեսվում է հետադարձ ուժ տալ ՀՀ կառավարության 2015 թվականի սեպտեմբերի 17-ի N 1118-Ն որոշման հավելվածի 12-րդ կետի կարգավորմանը: Սակայն, նախագծի հիմնավորումներից չի որոշակիացվում, թե 2021 թվականի ապրիլի 24-ից հետո արտոնությունից օգտվելու հետ կապված հարաբերությունները շարունակում են գոյություն ունենալ, թե՝ ոչ: Հարկ է նկատի ունենալ, որ արդեն իսկ կատարմամբ սպառված հարաբերությունները կարգավորող դրույթին հետադարձ ուժ տալ հնարավոր չէ։ | Ընդունվել է։ |